RATCH-BANPU แจ้งโรงไฟฟ้าหงสาเฟส 2 ในลาว เดินเครื่องผลิตแล้ววานนี้
RATCH-BANPU แจ้งโรงไฟฟ้าหงสาเฟส 2 ในลาว เดินเครื่องผลิตแล้ววานนี้
3 พ.ย. 2558

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า บริษัทและบริษัท บ้านปู จำกัด (มหาชน) หรือ BANPU แจ้งว่าเมื่อวานนี้(2 พ.ย.) โรงไฟฟ้าพลังความร้อนหงสา ในลาว ซึ่งบริษัทถือหุ้นอยู่ฝ่ายละ 40% นั้น ได้เดินเครื่องผลิตเชิงพาณิชย์ หน่วยที่ 2 แล้วตามแผนงาน
ทั้งนี้ โรงไฟฟ้าหงสาเป็นโครงการโรงไฟฟ้าปากเหมืองใช้ถ่านหินเป็นเชื้อเพลิง ตั้งอยู่ในแขวงไชยะบุรี สาธารณรัฐประชาธิปไตยประชาชนลาว โรงไฟฟ้ามีกำลังการผลิตติดตั้ง 1,878 เมกะวัตต์ ประกอบด้วย หน่วยการผลิต 3 หน่วย มีกำลังการผลิตหน่วยละ 626 เมกะวัตต์ โดยที่หน่วยการผลิตที่ 3 นั้นมีกำหนดการที่จะเริ่มดำเนินการเชิงพาณิชย์ในเดือนมี.ค.59
 
 